สร้างสีสัน กกท. ส่ง BNK48 โชว์มินิคอนเสิร์ตในศึก ยัดห่วงนานาชาติ
กกท. จัดเกิรล์กรุ๊ปชื่อดัง BNK48 ยกขบวนขึ้นมินิคอนเสิร์ต โชว์จัดเต็ม ในรูปเเบบ สปอร์ต เอ็นเตอร์เทนเมนต์ ในศึกบาสเกตบอลนานาชาติ เเซท-ศรีสะเกษบาสเกตบอล เวิล์ด อินวิเตชั่น พร้อมเดินทางให้กำลังใจ และมอบถุงยังชีพช่วยเหลือพี่น้องผู้ประสบอุทกภัย ถึง จ.อุบลราชธานี ก่อนขึ้นเวที,เมื่อ 17 ก.ย.62 นายจินดา เดชภิมล ผู้อำนวยการฝ่ายธุรกิจและสิทธิประโยชน์ การกีฬาแห่งประเทศไทย พร้อมด้วย ร.ต.ท.มนตรี เพชรจรุงพร กรรมการสมาคมกีฬาแห่งจังหวัดศรีสะเกษ และน้องๆ ศิลปิน BNK48 ที่จะเดินทางมาร่วมในพิธีปิดการแข่งขัน บาสเกตบอล SAT-Sisaket Basketball World Invitation ที่ จ.ศรีสะเกษ ได้เดินทางมาให้กำลังใจ ก่อนมอบถุงยังชีพช่วยเหลือพี่น้องผู้ประสบอุทกภัย ที่วัดผาสุการาม อ.วารินชำราบ จ.อุบลราชธานี โดยมี นายเทียมชัย ประกิตชัยวัฒนา ประธานมูลนิธิสว่างบูชาธรรมสถาน เป็นผู้เเทนรับมอบความช่วยเหลือ ก่อนน้องๆ ศิลปิน BNK 48 เตรียมขึ้นโชว์มินิคอนเสิร์ตจัดเต็มความฟิน มอบความบันเทิง เเสง สี เสียง ในรูปเเบบ สปอร์ต เอ็นเตอร์เทนเมนต์ ในพิธีปิดศึกบาสเกตบอลนานาชาติ เเซท-ศรีสะเกษ บาสเกตบอล เวิล์ด อินวิเตชั่น ที่อาคารพลศึกษาวีสมหมาย จ.ศรีสะเกษ ซึ่งจะมีขึ้นช่วงเย็นวันที่ 18 ก.ย.นี้,โดยทาง เกิร์ลกรุ๊ป BNK48 เตรียมขึ้นโชว์มินิคอนเสิร์ต เเบบจัดเต็ม เเสง สี เสียง ในรูปเเบบ สปอร์ต เอ็นเตอร์เทนเมนต์ ในพิธีปิดบาสเกตบอลนานาชาติ รายการ เเซท-ศรีสะเกษ บาสเกตบอล เวิล์ด อินวิเตชั่น โดยสาวกโอตะ หรือผู้ที่สนใจสามารถเข้าไปร่วมชมการเเข่งขัน พร้อมความบันเทิงจากสาวๆ บีเอ็นเค 48 ได้ในวันที่ 18 ก.ย.นี้ ที่อาคารพลศึกษาวีสมหมาย จ.ศรีสะเกษ,สำหรับโปรเเกรมการเเข่งขันในประจำวันที่ 18 ก.ย.62 เเข่งขันวันสุดท้าย คู่ชิงอันดับ 3 เริ่มเวลา 11.00 น. ส่วนเกมคู่ชิงชนะเลิศ เริ่ม 15.00 น. ซึ่งเกมรอบชิงฯ มีถ่ายทอดสดทางช่องพีพีทีวี เวลา 15.00 - 17.00 น.,ขณะที่ การกีฬาแห่งประเทศไทย ยังเตรียมจัดการแข่งขันต่อเนื่องกับศึก วอลเลย์บอลหญิง อาเซียน กรังด์ปรีซ์ 2019 หรือ แซท ไทยแลนด์ วอลเลย์บอล อินสิเตชั่น 2019 (SAT Thailand Volleyball Invitation 2019) การแข่งขันชิงความเป็นหนึ่งของอาเซียน ที่จัดขึ้นเป็นครั้งแรก โดยมี 4 ทีมชั้นนำของอาเซียน ประกอบไปด้วย ไทย อันดับ 14 ของโลก, เวียดนาม อันดับ 37 ของโลก, อินโดนีเซีย อันดับ 117 ของโลก และฟิลิปปินส์ อันดับ 117 ของโลก เข้าร่วมชิงชัย ที่ห้างสรรพสินค้า เทอร์มินอล 21 โคราช จ.นครราชสีมา ระหว่างวันที่ 20-22 กันยายน 2562
กกท. จัดเกิรล์กรุ๊ปชื่อดัง BNK48 ยกขบวนขึ้นมินิคอนเสิร์ต โชว์จัดเต็ม ในรูปเเบบ สปอร์ต เอ็นเตอร์เทนเมนต์ ในศึกบาสเกตบอลนานาชาติ เเซท-ศรีสะเกษ บาสเกตบอล เวิล์ด อินวิเตชั่น
การกีฬาแห่งประเทศไทย,จินดา เดชภิมล,เเซท-ศรีสะเกษ บาสเกตบอล เวิล์ด อินวิเตชั่น,บาสเกตบอล